
REPUBLIKA E SHQIPËRISË
KUVENDI
Komisioni për Veprimtaritë Prodhuese, Tregtinë dhe Mjedisin


Tiranë më, 21.7.2015							             Dokument parlamentar

RAPORT
PËR PROJEKTLIGJIN PËR TURIZMIN

Komisioni për Veprimtaritë Prodhuese, Tregtinë dhe Mjedisin shqyrtoi projektligjin “Për turizmin”, në mbledhjet e datave 4 dhe 20 maj 2015 si dhe 8, 20 dhe 21 korrik 2015. 

Për të prezantuar projektligjin në komision dhe për tju përgjigjur pyetjeve të deputetëve ishin të pranishëm ministri i Zhvillimit Ekonomik, Turizmit, Tregtisë dhe Sipërmarjes.

Gjithashtu, komisioni gjatë mbledhjeve të tij zhvilloi edhe disa seanca dëgjimore me përfaqësues të shoqatave të turizmit.

Duke ju referuar relacionit i cili shoqëron projektligjin, qëllimi i tij është promovimi i Shqipërisë si destinacion turistik tërheqës për vizitorë vendas e të huaj, duke mbështetur zhvillimin e një turizmi të qëndrueshëm, duke siguruar që ofruesit e shërbimeve turistike të përmbushin kërkesat e turistëve, në një mjedis të shëndetshëm dhe të sigurtë, dhe duke respektuar nevojat e komuniteteve pritëse të sotme dhe të brezave të ardhshëm. 

Kjo nismë synon krijimin e kuadrit ligjor të nevojshëm që turizmi të mbështetet si një sektor ekonomik, i cili krijon vende të reja pune, kontribuon në uljen e varfërisë dhe ofron mundësi fitimi e rritjeje, veçanërisht për komunitetet rurale, me synimin e harmonizimit të tërësisë së veprimtarive turistike, që plotësojnë kërkesat e turistëve të huaj dhe vendas, mbron dhe ripërtëritjen e trashëgimisë kulturore dhe mjedisore, si pasuri për gjeneratat e sotme dhe ato të ardhshme.

Objektivat që synohen të arrihen me këtë projektligj janë:

· Krijimi i një turizmi të qëndrueshëm dhe miqësor me mjedisin dhe gjithëvjetor;
· Rritja e numrit të turistëve, netëqëndrimeve dhe të ardhurave prej tyre;
· Rritja e cilësisë së shërbimeve, nëpërmjet vendosjes së kritereve, rregullave e standarteve;
· Reduktimi i informalitetit dhe krijimi i bazës së të dhënave;
· Investime strategjike në turizëm, duke krijuar lehtësira në procedura dhe incentiva;
· Rritja e cilësisë së jetesës së komunitetit, nëpërmjet punësimit në industrinë e turizmit.

Ligji rregullon veprimtaritë e sipërmarrjeve turistike për investitorët vendas e të huaj, duke siguruar që ofruesit e shërbimeve turistike të përmbushin kërkesat e turistëve në një mjedis të shëndetshëm dhe të sigurt.

Projektligji përmirëson funksionimin e organeve përgjegjëse për turizmin duke qartësuar funksionin e tyre. Gjithashtu, projektligji përafron strukturat akomoduese me standartet Europiane, duke i klasifikuar ato qartësisht sipas karakteristikave. Për këtë është e rëndësishmë që kushtet, kriteret, afatet si dhe procedura për klasifikimin e strukturave akomoduese që përcaktohen me rregulloren përkatëse e cila miratohet me urdhër të Ministrit përgjegjës për turizmin të jenë sipas standarteve të vëndeve të Bashkimit Europian.
Gjate dikutimit në komision të projektligjit, vëmendje të veçantë ju kushtua pjesës së investimeve në turizëm të përcaktuara në kreun VI të tij. Objekt diskutimi në komision ishin dhe mendimet e komisioneve të tjera parlamentare për dhënie mendimi.
Në përfundim të diskutimeve, Komisioni, u shpreh dakord për kalimin e këtij projektligji për miratim në seancë plenare, sipas variantit të paraqitur nga Këshilli i Ministrave. 



Mira SHEHU				           	   	   				 Eduard SHALSI





Relator	                                                    	    			    			     Kryetar





























[image: ]

REPUBLIKA E SHQIPËRISË
KUVENDI
Komisioni për Veprimtaritë Prodhuese, Tregtinë dhe Mjedisin

RAPORT
PËR 
PROJEKTLIGJIN “PËR TURIZMIN”



Bazuar në vendimin e marrë në mbledhjen e Konferencës së Kryetarëve më datë 23.07.2017, Komisioni për Veprimtaritë Prodhuese, Tregtinë dhe Mjedisin u mblodh për të diskutuar projektligjin “Për turizmin”, në mbledhjen e datës 24.07.2015. 

Gjatë mbledhjes së komisionit pati diskutime të shumta ndërmjet anëtarëve të komisionit. Pas diskutimeve, deputetët e opozitës u larguan nga mbledhja duke shprehur mendimin e tyre kundër këtij projektligji. 

Në përfundim, komisioni i propozon seancës plenare miratimin e këtij projektligji, sipas variantit të ardhur nga Këshilli i Ministrave. 










Mira SHEHU				           	   	   				 Eduard SHALSI



Relator	                                                    	    			    			     Kryetar

